stanford-oval/wikipedia huggingface dataset:
คาทอลิกแบบพื้นบ้าน

แท่นบูชาอย่างวูดูในวาระเฉลิมฉลองปาปาเกเดในบอสตัน มีรัศมีบรรจุแผ่นศีลสีทองตั้งอยู่ตรงกลาง
การบูชาซันตามวยร์เตหรือนักบุญมรณะของชาวเม็กซิกัน
คาทอลิกพื้นบ้าน (อังกฤษ: Folk Catholicism) เป็นศาสนาคริสต์นิกายโรมันคาทอลิกรูปแบบหนึ่งที่พบได้ในกลุ่มชาติพันธุ์ต่าง ๆ ที่นับถือนิกายนี้ทั่วโลก โดยเฉพาะในกลุ่มประเทศกำลังพัฒนา แม้ศาสนิกชนจะนิยามตนเองว่าเป็นคริสตัง แต่ทว่าการประพฤติปฏิบัติหรือถือธรรมเนียมบางประการขัดแย้งกับหลักคำสอนหรือธรรมเนียมปฏิบัติของนิกายโรมันคาทอลิกสายหลัก
คริสตังเหล่านี้จะมีการผสานความเชื่อกับหลักปฏิบัตินอกธรรมเนียมคาทอลิก โดยมีการบูชานักบุญร่วมกับเทพเจ้านอกศาสนาคริสต์ที่บางส่วนได้แยกออกไปเป็นลัทธิต่างหาก อาทิ วูดูของเฮติ, ซันเตรีอาของคิวบา และกาดอมเบลของบราซิล ซึ่งทั้งสามลัทธินี้เป็นการผสานความเชื่อระหว่างคาทอลิกกับศาสนาพื้นเมืองของชาวแอฟริกันตะวันตก นอกจากนี้ยังมีการผสานความเชื่อแบบคาทอลิกเข้ากับศาสนาดั้งเดิมของชาวอเมริกันพื้นเมือง เช่น ชาวมายาในกัวเตมาลา และชาวเกชัวในเปรู พวกเขายืนยันว่าพวกเขาเป็นคริสตชนที่ดี แม้ว่าจะบูชาเทพเจ้านอกคริสต์ศาสนาไปด้วยก็ตาม
ในประเทศญี่ปุ่น มีคริสต์ศาสนิกชนที่ตกทอดมาแต่ยุคเอโดะอาศัยอยู่ในประเทศอย่างหลบซ่อน เรียกว่าคากูเระคิริชิตัง (ญี่ปุ่น: 隠れキリシタン) หรือคริสตังลับ พวกเขามีการผสานความเชื่อคาทอลิกเข้ากับพุทธ, ชินโต และการบูชาบรรพบุรุษ ซึ่งปัจจุบันแม้ญี่ปุ่นจะให้เสรีภาพในการนับถือศาสนาแล้ว แต่ยังมีคริสตชนบางส่วนปฏิเสธที่จะเข้าร่วมกับศาสนจักรคาทอลิกเพราะยังยึดถือศาสนาในแนวทางนี้ จึงถูกเรียกว่าฮานาเระคิริชิตัง (離れキリシタン) หรือคริสตังแปลกแยก
ในประเทศเม็กซิโก มีการบูชาซานตามูเอร์เต (สเปน: Santa Muerte; en) หรือนักบุญมรณะ ซึ่งชาวเม็กซิกันให้ความเคารพนับถือในฐานะนักบุญผู้ช่วยให้รอดจากความตาย นักบุญองค์นี้จะให้พรแก่ผู้ที่ใช้ชีวิตเสี่ยงความตายหรือถูกทอดทิ้งจากสังคม โดยเฉพาะกลุ่มชนที่มีความหลากหลายทางเพศ, อาชญากร และพ่อค้ายาเสพติด แต่ทว่านักบุญองค์นี้มิได้รับการยอมรับจากคริสตจักร  ซึ่งทางพระศาสนจักรคาทอลิกได้ออกมาประณามคติความเชื่อดังกล่าวว่าเป็น "ความเสื่อมโทรมของพระศาสนา"
ในประเทศไทย คริสตังไทยสามารถลอยกระทงได้โดยไม่ถือว่าผิดหลักศาสนา แต่เปลี่ยนจากการอธิษฐานถึงพระแม่คงคา ไปเป็นอธิษฐานขอบคุณพระเจ้าที่ประทานน้ำแก่มนุษย์แทน ส่วนคริสตังไทยเชื้อสายจีนสามารถไหว้บรรพบุรุษในประเพณีไหว้เจ้าได้ เพราะเป็นการแสดงความกตัญญูต่อบรรพชนผู้ล่วงลับ และคริสตังจีนบางนกแขวกจะมีพิธียิ้บเหนียมซึ่งเป็นพิธีปลงศพลักษณะคล้ายกับเทศกาลเชงเม้งทั้งยังมีพิธีกรรมบางประการนอกคริสต์ศาสนา แสดงให้เห็นถึงอิทธิพลของศาสนาพื้นบ้านจีนที่ถูกปรับให้สอดคล้องกับศาสนาคริสต์ นอกจากนี้มีชุมชนกะเหรี่ยงแห่งหนึ่งหนึ่งบูชาไม้กางเขนคล้องสายประคำที่ปักริมท้องนา เบื้องหน้าจัดโต๊ะบูชาสังเวยเครื่องเซ่นเพื่อให้พระเจ้าอวยพรสำหรับการเพาะปลูก อันแสดงให้เห็นถึงการผสานความเชื่อระหว่างคาทอลิกกับศาสนาผีซึ่งแต่เดิมจะบูชาโพสพแต่ที่นี้ได้เปลี่ยนไปบูชาพระเจ้าแทน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ คาทอลิกพื้นบ้าน
ฆวน การ์ซิอา โปสติโก

| ฆวน การ์ซิอา โปสติโก |
| --- | --- |
เกิด:  (1982-01-19) 19 มกราคม ค.ศ. 1982 (42 ปี) มาลากา, ประเทศสเปน
ส่วนสูง: 1.91 m (6 ft 3 in)
เว็บไซต์: http://juangarciapostigo.com/
ฆวน การ์ซิอา โปสติโก (สเปน: Juan García Postigo; เกิด 19 มกราคม ค.ศ. 1982 —) เป็นผู้เข้าแข่งขันประกวดจากเมืองมาลากา ประเทศสเปน เขาเป็นผู้ชนะมิสเตอร์เวิลด์ 2007 ได้รับรางวัลที่จัดขึ้นในเมืองซานย่า ประเทศจีน เมื่อวันที่ 31 มีนาคม ค.ศ. 2007
แหล่งข้อมูลอื่น

เว็บไซต์ทางการ
| ก่อนหน้า |  | ฆวน การ์ซิอา โปสติโก |  | ถัดไป |
| --- | --- | --- | --- | --- |
| กุสตาวู จาเนตี |  | มิสเตอร์เวิลด์  (ค.ศ. 2007) |  | คาเมล อิบราฮิม |
| บอร์คา อาลอนโซ |  | มิสเตอร์สเปน   (ค.ศ. 2006) |  | ลุยส์ มูโญซ |
คลื่นอนุรักษนิยม

สำหรับกระแสของฝ่ายซ้าย ดูที่ กระแสสีชมพู
แผนที่ลาตินอเมริกาแสดงประเทศที่มีพรรครัฐบาลเป็นสมาชิกโฟรูจีเซาเปาลู (สีแดง) และประเทศที่  มีพรรครัฐบาลเป็นสมาชิกโฟรูจีเซาเปาลู (สีน้ำเงิน) ใน พ.ศ. 2554, 2561 (กลาง) และ 2566 (ขวา)
คลื่นอนุรักษนิยม (สเปน: ola conservadora; โปรตุเกส: onda conservadora) หรือ กระแสสีน้ำเงิน (สเปน: marea azul; โปรตุเกส: maré azul) เป็นปรากฏการณ์การเมืองฝ่ายขวาที่เกิดขึ้นในกลางคริสต์ทศวรรษ 2010 ในทวีปอเมริกาใต้โดยเป็นปฏิกิริยาโดยตรงต่อกระแสสีชมพู นักวิเคราะห์บางคนเรียกว่า กระแสสีน้ำตาล (เป็นการพาดพิงลัทธิฟาสซิสต์ซึ่งมักถูกโยงกับสีน้ำตาล)
หลังรัฐบาลฝ่ายกลางซ้ายนานหนึ่งทศวรรษ อิทธิพลของโฟรูจีเซาเปาลู ซึ่งสนับสนุนพรรคการเมืองฝ่ายซ้ายในทวีปอเมริกาใต้และแคริบเบียน เสื่อมถอยลงในประเทศอาร์เจนตินา เมาริซิโอ มากริ นักเสรีนิยม สืบตำแหน่งกริสตินา กีร์ชเนร์ ในปี 2558 ในประเทศบราซิล กระบวนการฟ้องให้ขับจิลมา รูเซฟออกจากตำแหน่งส่งผลให้รูเซฟพ้นจากตำแหน่งและมีแชล เตเมร์ รองประธานาธิบดี ดำรงตำแหน่งแทนในปี 2559 ในประเทศชิลี เซบัสเตียน ปิญเญรา นักอนุรักษนิยม สืบตำแหน่งจากมีเชล บาเชเล นักประชาธิปไตยสังคม ในปี 2560 เช่นเดียวกับในปี 2552 และในปี 2561 ผู้แทนราษฎรนักอนุรักษนิยม ฌาอีร์ โบลโซนารู ได้เป็นประธานาธิบดีบราซิลคนที่ 38
ปรากฏการณ์อนุรักษนิยมดังกล่าวมีการเปรียบเทียบกับการเลือกตั้งดอนัลด์ ทรัมป์ ในสหรัฐ และการเติบโตของประชานิยมฝ่ายขวาและชาตินิยมใหม่ในทวีปยุโรป นอกจากนี้ยังมีการเชื่อมโยงกับการมีขนาดและอำนาจเพิ่มขึ้นของชุมชนอีแวนเจลิคัล
ประมุขแห่งรัฐและหัวหน้ารัฐบาล > ประธานาธิบดี

ภาพด้านล่างคือประธานาธิบดีที่ดำรงตำแหน่งในลาตินอเมริกาตั้งแต่ พ.ศ. 2553 ที่มีอุดมการณ์ทางการเมืองปีกขวาและสายกลาง-ขวา หมายเหตุ: ยานิเน อัญเญซสาบานตนเข้ารับตำแหน่งโดยไม่ครบองค์ประชุมในช่วงวิกฤตการณ์การเมืองโบลิเวีย พ.ศ. 2562 และถูกตัดสินว่ากระทำผิด ระบุเป็นสัญลักษณ์ ‡
อาร์เจนตินา
เมาริซิโอ มากริ
2558–2562
โบลิเวีย
ยานิเน อัญเญซ‡
2562–2563
บราซิล
ฌาอีร์ โบลโซนารู
2562–2566
ชิลี
เซบัสเตียน ปิญเญรา*
 2553–2557
2561–2565
โคลอมเบีย
ฮวน มานูเอล ซานโตส
 2553–2561
โคลอมเบีย
อิบัน ดูเก
 2561–2565
คอสตาริกา
โรดริโก ชาเวส โรเบลส
2565–ปัจจุบัน
เอกวาดอร์
กิเยร์โม ลัสโซ
 2565–ปัจจุบัน
เอลซัลวาดอร์
นายิบ บูเกเล
 2562–ปัจจุบัน
กัวเตมาลา
โอโต เปเรซ โมลินา
2555–2558
กัวเตมาลา
อาเลฮันโดร มัลโดนาโด
2558–2559
กัวเตมาลา
ยิมิ โมราเลส
2559–2563
กัวเตมาลา
อาเลฮันโดร ยามาเตย์
2563–ปัจจุบัน
ฮอนดูรัส
ปอร์ฟิริโอ โลโบ โซซา
2553–2557
ฮอนดูรัส
ฮวน ออร์ลันโด เอร์นันเดซ
2557–2565
เม็กซิโก
เอนริเก เปญญา นิเอโต
 2555–2561
ปานามา
ฮวน การ์โลส บาเรลา
2557–2562
ปารากวัย
เฟเดริโก ฟรังโก
2555–2556
ปารากวัย
โอราซิโอ การ์เตส
2556–2561
ปารากวัย
มาริโอ อับโด เบนิเตซ
2561–ปัจจุบัน
เปรู
เปโดร ปาโบล กูชินส์กิ
2559–2561
เปรู
มานูเอล เมริโน*
2563
อุรุกวัย
ลุยส์ ลากาเย โปว์*
2563–ปัจจุบัน
ดูเพิ่ม

โรมันคาทอลิกในลาตินอเมริกา
พรรคการเมืองของผู้เผยแพร่ศาสนาในลาตินอเมริกา
ลัทธิชาตินิยมสมัยใหม่
พันธมิตรแปซิฟิก
ปาโซกิฟิเคชัน
กระแสสีชมพู
กระบวนการพรรคน้ำชา
ฆวน ตอร์เรส

| ฆวน ตอร์เรส |
| --- | --- |
เกิด: 17 พฤษภาคม พ.ศ. 2518
ควน ลุยส์ ตอร์เรส (สเปน: Juan Luis Torres) นักมวยสากลชาวเม็กซิโก เกิดเมื่อ 17 พฤษภาคม พ.ศ. 2518 สถิติการชก 31 ครั้ง ชนะ 2 (น็อค 1) เสมอ 1 แพ้ 28
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์ NABF รุ่นซูเปอร์แบนตัมเวทเมื่อ 14 กรกฎาคม 2538 แพ้คะแนน อีริค โมราเลส ที่สหรัฐ
ชิงแชมป์ PABA รุ่นแบนตัมเวทเมื่อ 6 กรกฎาคม 2539 แพ้น็อค หลักหิน ซีพียิม ยก 7 ที่ กทม.
ชิงแชมป์ WBC Continental Americas รุ่นเฟเธอร์เวทเมื่อ 5 กันยายน 2540 แพ้น็อค มานูเอล ชาเวซ ยก 6 ที่ เม็กซิโก
คารูโซ

คารูโซ (สเปน: Caruso) เป็นบทเพลงผลงานการประพันธ์ของลุซิโอ ดัลลา ในปี พ.ศ. 2529 เพื่ออุทิศให้แด่เอ็นริโก คารูโซ นักร้องโอเปร่าชาวอิตาลีที่มีชื่อเสียง
เพลงนี้ได้นำมาร้องใหม่หลายครั้ง อาทิ Antonio Forcione กับ Sabina Scubbia ในปี พ.ศ. 2540 (ค.ศ. 1997) กับอัลบั้ม "Meet Me In London" และในปี พ.ศ. 2546 กับการนำมาร้องใหม่ของ จอช โกรแบน ในอัลบั้ม Closer นักร้องชาวอเมริกัน
คารูโซยังนำมาร้องใหม่โดยอานเดรอา โบเชลลี ในอัลบั้ม โรมันซา และ ลูชิอาโน ปาวารอตติ นำเพลงนี้มาแสดงหลายครั้ง ครั้งหนึ่งได้นำไปแสดงในคอนเสิร์ต "The Three Tenors" และอยู่ในอัลบั้มขายดีที่สุดในปารีส ในปี พ.ศ. 2541
ฉบับของอิลดีโว

อิลดีโว นำเพลงคารูโซมีขับร้องใหม่ในอัลบั้มเซียมเปร และวางจำหน่ายซิงเกิล คารูโซเป็นซิงเกิลแรกและซิงเกิลเดียวของอัลบั้มนี้
คารูโซ
| ด ค กอิลดีโว |
| --- | --- |
อิลดีโว:  "อันเบรกมายฮาร์ต (เรเกรซซามี)"  "มามา" 
เดอะคริสต์มาสคอลเลกชัน:  "โอโฮลีไนต์" 
อังโกร่า:  "ไอบีลีฟอินยู (เฌอกรัวซองตัว)" 
เซียมเปร:  "คารูโซ"  "ไนต์อินไวท์ซาติน"  "วิธเอาต์ยู" 
เดอะพรอมิส:  "อะเมซิงเกรซ"  "อะดาจิโอ"  "เดอะวินเนอร์เทกส์อิตออล" 
ซิงเกิลอื่น ๆ:  "เดอะไทม์ออฟอาวเวอร์ไลฟ์" 
บทความอื่น ๆ:  ผลงานอัลบั้ม  ผลงานซิงเกิล  ผลงานวีดิทัศน์  คอนเสิร์ต  รางวัล
คฤหาสน์ สัมผัสผวา

| คฤหาสน์ สัมผัสผวา |
| --- | --- |
ใบปิดภาพยนตร์
กำกับ: อาเลคันโดร อาเมนาบาร์
เขียนบท: อเลฮานโดร อเมนาบาร์
อำนวยการสร้าง:   เฟร์นานโด โบไวร่า  โฮเซ่ หลุยส์ คูเอร์ดา  ซุนมิน ปาร์ค 
นักแสดงนำ:   นิโคล คิดแมน  ฟิออนนูล่า ฟลานาแกน  คริสโตเฟอร์ แอคเคลสตัน  เอเลน แคสซิดี้  เอริค ไซค์ส  อลิคิน่า มานน์  เจมส์ เบนท์ลี่ย์ 
กำกับภาพ: ฮาเวียร์ อากีร์เรซาโรเบ้
ตัดต่อ: นาโช่ รุยซ์ คาปิญาส
ดนตรีประกอบ: อเลฮานโดร อเมนาบาร์
บริษัทผู้สร้าง:   คาแนล พลัส  ครูซ/วากเนอร์โปรดักชั่น  ลาส โปรดิวเซียเนส เดล เอสกอร์ปิออน 
ผู้จัดจำหน่าย:   วอร์เนอร์ โซเกฟิล์มส์ (สเปน)  ไดเมนชั่น ฟิล์ม (สหรัฐ)  มาร์ส ดิสทริบิวชั่น (ฝรั่งเศส)  ลัคกี้ เรด (อิตาลี) 
วันฉาย:   10 สิงหาคม ค.ศ. 2001 (2001-08-10) (สหรัฐ)  7 กันยายน ค.ศ. 2001 (2001-09-07) (สเปน)  14 กันยายน ค.ศ. 2001 (2001-09-14) (อิตาลี)  26 ธันวาคม ค.ศ. 2001 (2001-12-26) (ฝรั่งเศส) 
ความยาว: 104 นาที
ประเทศ:   สเปน  สหรัฐ  ฝรั่งเศส  อิตาลี 
ภาษา:   อังกฤษ  ฝรั่งเศส 
ทุนสร้าง: 17 ล้านดอลาร์สหรัฐ
ทำเงิน: 209.9 ล้านดอลาร์สหรัฐ
คฤหาสน์ สัมผัสผวา (อังกฤษ: The Others; สเปน: Los otros) เป็นภาพยนตร์แนวกอธิค สยองขวัญ เหนือธรรมชาติ จิตวิทยา ที่ออกฉายในปี ค.ศ. 2001 บทภาพยนตร์และกำกับโดยอาเลคันโดร อาเมนาบาร์ นำแสดงโดย นิโคล คิดแมน ฟิออนนูล่า ฟลานาแกน คริสโตเฟอร์ แอคเคลสตัน เอเลน แคสซิดี้ เอริค ไซค์ส อลิคิน่า มานน์ เจมส์ เบนท์ลี่ย์
เนื้อเรื่อง

เกาะชาเนล ที่ตั้งอยู่ระหว่างประเทศอังกฤษกับฝรั่งเศส ในปี ค.ศ. 1945 ในช่วงสงครามโลกครั้งที่ 2 มีคฤหาสน์ทรงวิคตอเรียนเก่าแก่หลังใหญ่อยู่หลังหนึ่ง เจ้าของคฤหาสน์เป็นหญิงสาวชื่อ เกรซ (นิโคล คิดแมน) เธออาศัยอยู่ที่นี่พร้อมกับ แอนน์ (อลิคิน่า มานน์) ลูกสาว และ นิโคลัส (เจมส์ เบนท์ลี่ย์) ลูกชาย ตามลำพัง โดยที่ ชาร์ลส์ (คริสโตเฟอร์ แอคเคลสตัน) สามีของเธอไปรบในสงครามนานกว่าปีแล้วและไม่มีข่าวคราวใด ๆ ส่งมา
วันหนึ่ง หมอกลงจัด มีคนแปลกหน้า 3 คนมาขอสมัครทำงานบ้านที่นี่ โดยอ้างว่ามาตามประกาศในหนังสือพิมพ์ เกรซรับเอาไว้ และบอกกล่าวถึงจุดต่าง ๆ ในบ้าน โดยเฉพาะต้องปิดหน้าต่างและม่านให้มืดสนิทที่สุดเมื่อลูก ๆ ของเธอทั้ง 2 จะผ่านห้องต่าง ๆ เพราะทั้งคู่เป็นโรคแพ้แสงแดดอย่างรุนแรง ดังนั้นแสงสว่างในบ้านจะมีได้ก็จากตะเกียงเท่านั้น
เกรซเป็นแม่ที่เข้มงวดและเคร่งครัดมากกับลูก ๆ และทุกอย่างภายในบ้าน แต่ตัวเธอเองไม่ได้ติดต่อกับโลกภายนอกมานานแล้ว แม้จะออกไปแต่ก็ไม่ได้เพราะหมอกลงจัด ต่อมาไม่นาน ได้เกิดเรื่องประหลาดขึ้นภายในบ้าน เช่น เปียโนบรรเลงโดยไม่มีคนเล่น, ประตูหรือผ้าม่านเปิดปิดได้เอง, มีเสียงคนแปลก ๆ บนชั้นบนของบ้าน หรือแม้แต่แอนน์และนิโคลัส อ้างว่า เห็นคนอื่นปรากฏตัวในบ้านด้วย เกรซพยายามที่จะไม่เชื่อและคาดคั้นเอากับคนรับใช้ทั้ง 3 เพราะเธอเพิ่งนึกได้ว่าที่แท้แล้วเธอไม่ได้ลงประกาศใด ๆ ในหนังสือพิมพ์ แต่หนึ่งในนั้น (ฟิออนนูล่า ฟลานาแกน) กลับไม่รู้สึกรู้สาอะไรและบอกว่า พวกตนเคยมาทำงานที่นี่ครั้งหนึ่งเมื่อนานมาแล้ว ก่อนที่เกรซและลูก ๆ จะรู้ความจริงที่น่าหวาดผวาจากคนรับใช้เหล่านี้
เบื้องหลังและคำวิจารณ์

The Others เป็นภาพยนตร์จากการกำกับและเขียนบทโดย อเลฮานโดร อเมนาบาร์ ผู้กำกับหนุ่มชาวสเปนอายุเพียง 29 ปี ผู้ซึ่งมีชื่อเสียงโด่งดังมาจากภาพยนตร์อิสระก่อนหน้านั้น เมื่อเข้าฉายได้รับเสียงวิจารณ์ไปในทางที่ดีว่า เป็นภาพยนตร์ที่มีบรรยายกาศน่าหวาดผวา และบทหักมุมตอนจบทำได้เฉียบ แต่ เอ็ม. ไนท์ ชยามาลาน ผู้กำกับและเขียนบทเรื่อง The Sixth Sense ภาพยนตร์ผีในแบบเดียวกันที่โด่งดังก่อนหน้านี้ ได้ออกมาแสดงความเห็นว่า อเมนาบาร์เลียนแบบตน ทั้งการเขียนบท การสร้างบรรยายกาศของเรื่อง รวมทั้งแสดงเองด้วยในฐานะตัวประกอบ ซึ่งอเมนาบาร์ได้ปรากฏตัวในเรื่อง ด้วยการแสดงเป็นศพในรูปถ่ายใบเก่าในบ้าน
ภาพยนตร์ประสบความสำเร็จอย่างมาก โดยได้รางวัลโกยาถึง 8 รางวัล จากการเสนอชื่อถึง 15 รางวัล รวมทั้งได้รางวัลภาพยนตร์ยอดเยี่ยมและรางวัลผู้กำกับยอดเยี่ยมด้วย และทำเงินได้มากมายจากหลายประเทศที่เข้าฉาย
แหล่งข้อมูลอื่น

เว็บไซต์ทางการ
The Others ที่อินเทอร์เน็ตมูวีเดตาเบส
The Others ที่บ็อกซ์ออฟฟิศโมโจ
The Others ที่รอตเทนโทเมโทส์
The Others ที่เมทาคริติก
กาบริเอล เมร์กาโด

| 0 | 1 | 2 | 3 |
| --- | --- | --- | --- |
 เมร์กาโดกับอาร์เจนตินาในฟุตบอลโลก 2018
ข้อมูลส่วนตัว
ชื่อเต็ม:  กาบริเอล อิบัน เมร์กาโด
วันเกิด:   (1987-03-18) 18 มีนาคม ค.ศ. 1987 (37 ปี)
สถานที่เกิด:  ปูเอร์โตมาดริน, อาร์เจนตินา
ส่วนสูง:  1.80 m (5 ft 11 in)
ตำแหน่ง:  กองหลัง
ข้อมูลสโมสร
สโมสรปัจจุบัน:  อัลรอยยัน
หมายเลข:  25
สโมสรเยาวชน
:  ราซิน
สโมสรอาชีพ*
| ปี |  ทีม |  ลงเล่น |  (ประตู) |
| 2006–2010 |  ราซิน |  96 |  (1) |
| 2010–2012 |  เอสตูเดียนเตส |  66 |  (10) |
| 2012–2016 |  ริเบร์เปลต |  94 |  (5) |
| 2016–2019 |  เซบิยา |  78 |  (5) |
| 2019– |  อัลรอยยัน |  27 |  (3) |
ทีมชาติ‡
| 2007 |  อาร์เจนตินา อายุไม่เกิน 20 ปี |  11 |  (0) |
| 2010– |  อาร์เจนตินา |  25 |  (4) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 30 พฤศจิกายน 2020 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 22 มีนาคม 2019
กาบริเอล อิบัน เมร์กาโด (สเปน: Gabriel Iván Mercado Cruz; เกิด 18 มีนาคม ค.ศ. 1987) เป็นนักฟุตบอลชาวอาร์เจนตินา ปัจจุบันเล่นในตำแหน่งกองหลังให้กับอัลรอยยันในกาตาร์สตาร์สลีก
สโมสรอาชีพ > เริ่มต้นอาชีพ

เมร์กาโดเกิดที่ปูเอร์โตมาดริน, ชูบุต เขาเริ่มต้นอาชีพโดยลงเล่นให้กับราซิน ในวันที่ 21 กุมภาพันธ์ 2007 ซึ่งแพ้ให้กับซานโลเรนโซ 0–1 หลังจากนั้นเขาจึงได้กลายเป็นผู้เล่นตัวจริงให้กับราซิน
ในเดือนกรกฎาคม ปี 2007 เมร์กาโดย้ายไปร่วมทีมเอสตูเดียนเตสด้วยราคา 800,000 ดอลลาร์และสิทธิ์ 50 เปอร์เซ็นต์ในตัวเขา เขาได้แชมป์อาร์เปตูรากับทีมได้ในฤดูกาลแรกที่ลงเล่นและอยู่กับสโมสรจนถึงปี 2012 และย้ายไปร่วมทีมริเบร์เปลตในเดือนกรกฎาคม ปี 2012
สโมสรอาชีพ > เซบิยา

วันที่ 4 สิงหาคม 2016 เซบิยาได้เซ็นสัญญาซื้อตัวเมร์กาโดจากริเบร์เปลตเป็นเวลา 3 ปีและมีค่าตัวตามรายงาน 2.5 ล้านยูโรและมีส่วนแบ่ง 20 เปอร์เซ็นต์ให้กับริเบร์เปลตสำหรับการขายครั้งถัดไป โดยเขาถูกซื้อเพื่อแทนที่โกเกอดีตกัปตันทีม
เขาทำประตูแรกในการลงเล่นให้กับทีมเมื่อวันที่ 20 กันยายน 2016 ในนัดที่ชนะเรอัลเบติส 1–0
สโมสรอาชีพ > อัลรอยยัน

ในวันที่ 11 มิถุนายน 2019 อัลรอยยันได้ประกาศเซ็นสัญญาเมร์กาโดไปร่วมทีม
การเล่นทีมชาติ > ชุดเยาวชน

เมร์กาโดลงเล่นให้กับอาร์เจนตินา รุ่นอายุไม่เกิน 20 ปี ในการแข่งขันฟุตบอลเยาวชนชิงแชมป์อเมริกาใต้ 2007 ที่ประเทศปารากวัย และได้ร่วมแข่งขันฟุตบอลโลกเยาวชนอายุไม่เกิน 20 ปี 2007 ที่ประเทศแคนาดา
การเล่นทีมชาติ > ชุดใหญ่

เมร์กาโดลงเล่นให้กับทีมชาติอาร์เจนตินาครั้งจากการเรียกตัวของหัวหน้าผู้ฝึกสอนดิเอโก มาราโดนา ในเกมกระชับมิตรที่ชนะจาเมกา 2–1 เมื่อวันที่ 10 กุมภาพันธ์ 2010 จากนั้นเมร์กาโดถูกเรียกเป็นตัวจริงให้กับอาร์เจนตินาในการแข่งขันโกปาอาเมริกาเซนเตนาริโอ และได้ลงเล่นในนัดชิงชนะเลิศที่พบกับชิลี ซึ่งแพ้ไปในการดวลลูกโทษ 4–2
ในเดือนพฤษภาคม 2018 เมร์กาโดมีชื่ออยู่ในรายชื่อ 35 คน ในการแข่งขันฟุตบอลโลก 2018 และท้ายสุดเขาได้มีชื่อ 23 คนสุดท้ายในการเข้าแข่งขัน ในฟุตบอลโลกรอบ 16 ทีมสุดท้ายที่พบกับฝรั่งเศส เมื่อวันที่ 30 มิถุนายน เขาสามารถทำประตูให้กับทีมได้ แต่สุดท้ายอาร์เจนตินาตกรอบโดยแพ้ฝรั่งเศส 4–3
สถิติอาชีพ > ทีมชาติ

| อาร์เจนตินา> ปี | อาร์เจนตินา> ลงเล่น | อาร์เจนตินา> ประตู |
| --- | --- | --- |
| 2010 | 1 | 0 |
2011: 0
2012: 0
2013: 0
2014: 0
| 2015 | 1 | 0 |
| 2016 | 10 | 2 |
| 2017 | 5 | 1 |
| 2018 | 7 | 1 |
| 2019 | 1 | 0 |
| รวม | 25 | 4 |
สถิติอาชีพ > ประตูในนามทีมชาติ

ประตูของอาร์เจนตินาจะอยู่ทางด้านซ้ายในตารางนี้, คะแนน หมายถึง คะแนนหลังจากที่ฟาซิโอทำประตูได้
| ประตูที่ | วันที่ | สนาม | คู่แข่ง | คะแนน | ผล | รายการแข่งขัน |
| --- | --- | --- | --- | --- | --- | --- |
| 1 | 24 มีนาคม 2016 | เอสตาดิโอ นาซีโอนัล ชูลิโอ มาร์ตีเนซ ปราดาโนส, ซานเตียโก, ชิลี |  ชิลี | 2–1 | 2–1 | ฟุตบอลโลก 2018 รอบคัดเลือก |
| 2 | 29 มีนาคม 2016 | เอสตาดิโอ มาริโอ อัลเบร์โต เคมเปส, กอร์โดบา, อาร์เจนตินา |  โบลิเวีย | 1–0 | 2–0 | ฟุตบอลโลก 2018 รอบคัดเลือก |
| 3 | 9 มิถุนายน 2017 | สนามคริกเก็ตเมลเบิร์น, เมลเบิร์น, ออสเตรเลีย |  บราซิล | 1–0 | 1–0 | ซูเปร์กลาซิโกเดลัสอาเมริกัส 2017 |
| 4 | 30 มิถุนายน 2018 | คาซันอะเรนา, คาซัน, รัสเซีย |  ฝรั่งเศส | 2–1 | 3–4 | ฟุตบอลโลก 2018 |
เกียรติประวัติ > สโมสร

เอสตูเดียนเตส
ปริเมราดิบิซิออน: 2010 Apertura
ริเบร์เปลต
ปริเมราดิบิซิออน: Torneo Final 2014
โกปากัมปีโอนาโต: 2013–14
โกปาซูดาเมริกานา: 2014
เรโกปาซูดาเมริกานา: 2015
โกปาลิเบร์ตาโดเรส: 2015
โกปาซูรูกาบันก์: 2015
โกปาอาร์เจนตินา: 2016
เกียรติประวัติ > ทีมชาติ

อาร์เจนตินา รุ่นอายุไม่เกิน 20 ปี
ฟุตบอลโลกเยาวชน ยู 20: 2007
อาร์เจนตินา
ซูเปร์กลาซิโกเดลัสอาเมริกัส: 2017
แหล่งข้อมูลอื่น

กาบริเอล เมร์กาโด ที่ National-Football-Teams.com
ฆาบิเอร์ บาร์เดม

| ฆาบิเอร์ บาร์เดม |
| --- | --- |
บาร์เดมที่งานประกาศผลรางวัลโกยา ค.ศ. 2018
เกิด: ฆาบิเอร์ อังเฆล เอนซินัส บาร์เดม  (1969-03-01) 1 มีนาคม ค.ศ. 1969 (55 ปี) ลัสปัลมัสเดกรันกานาเรีย กานาเรียส ประเทศสเปน
อาชีพ: นักแสดง
ปีปฏิบัติงาน: ค.ศ. 1990–ปัจจุบัน
คู่สมรส: เปเนโลเป กรุซ (สมรส 2010)
บุตร: 2 คน
บิดามารดา: ปิลาร์ บาร์เดม (มารดา)
ญาติ: การ์โลส บาร์เดม (พี่ชาย) โมนิกา บาร์เดม (พี่สาว) ฆวน อันโตนิโอ บาร์เดม (ลุง) ราฟาเอล บาร์เดม (ปู่) มาติลเด มุญโญซ ซัมเปโดร (ย่า)
ฆาบิเอร์ อังเฆล เอนซินัส บาร์เดม (สเปน: Javier Ángel Encinas Bardem) หรือที่รู้จักกันในชื่อ ฆาบิเอร์ บาร์เดม เกิดเมื่อวันที่ 1 มีนาคม ค.ศ. 1969 เป็นนักแสดงชาวสเปน ได้รับเสียงวิจารณ์จากบทบาทในภาพยนตร์อย่างในภาพยนตร์เรื่อง Jamón, jamón, Carne tremula, Boca a boca, Los Lunes al sol และ Mar adentro
บาร์เดมได้รับรางวัลออสการ์ รางวัลลูกโลกทองคำ รางวัลแซกอวอร์ดส และรางวัลแบฟตารายการละ 1 รางวัล  ได้รับรางวัลโกยา 4 รางวัล ได้รับรางวัลยูโรเปียนฟิล์ม 2 รางวัล ได้รับรางวัลคอปปาวอลปิส 2 รางวัล เขายังเป็นนักแสดงสเปนคนแรกที่ได้รับการเสนอชื่อเข้าชิงรางวัลออสการ์ สาขานักแสดงยอดเยี่ยม ในปี 2000 (จากเรื่อง Before Night Falls) เช่นเดียวกับเป็นคนแรกที่ได้รับรางวัลออสการ์ สาขานักแสดงสมทบชายยอดเยี่ยม ในปี 2007 จากเรื่อง No Country for Old Men) จากบทนักฆ่าโรคจิต แอนตัน ชิเกอร์ (Anton Chigurh)
ด้านชีวิตส่วนตัว เขาสมรสกับเปเนโลเป กรุซ ในเดือนกรกฎาคม ค.ศ. 2010 ที่บาฮามาส และมีบุตรด้วยกัน 2 คน คือ เลโอ เอนซินัส กรุซ (เกิด 22 มกราคม 2011) และลูนา เอนซินัส กรุซ (เกิด 22 กรกฎาคม 2013)
ใน ค.ศ. 2012 เขารับบทเป็นราอูล ซิลวา ตัวร้ายหลักใน พลิกรหัสพิฆาตพยัคฆ์ร้าย ภาพยนตร์ชุดเจมส์ บอนด์ลำดับที่ 23
ใน ค.ศ. 2017 เขารับบทเป็นกัปตันอามันโด ซาลาซาร์ กัปตันเรือไซเรนท์แมรี่ ซึ่งต้องคำสาปที่สามเหลี่ยมปีศาจในภาพยนตร์เรื่อง ไพเรทส์ออฟเดอะแคริบเบียน
ฆาลาเปญโญ

| ฆาลาเปญโญ |
| --- | --- |
ผลฆาลาเปญโญที่ยังไม่สุกและยังไม่ถูกปลิดจากต้น
ชนิด: Capsicum annuum
พันธุ์ปลูก: 'Jalapeño'
ต้นกำเนิด: เม็กซิโก

ระดับความเผ็ด:  กลาง (medium)
มาตราสกอวิลล์: 3,500 ถึง 3,600 SHU
 
ฆาลาเปญโญ (สเปน: Jalapeño) หรือ กัวเรสเมญโญ (Cuaresmeño) เป็นชื่อพันธุ์พริกประเภทฝักขนาดกลาง โดยเป็นพันธุ์ปลูกพันธุ์หนึ่งของพริกชนิด Capsicum annuum ชื่อ ฆาลาเปญโญ เป็นคำภาษาสเปนแปลว่า "จากฮาลาปา" (Xalapa) เมืองหลวงของรัฐเบรากรุซในเม็กซิโกซึ่งเป็นสถานที่ปลูกพริกดั้งเดิม ส่วนชื่อ ฮาลาปา มีต้นกำเนิดจากภาษานาวัตล์อีกทอดหนึ่ง โดยประสมขึ้นจากรากศัพท์ ชาลลี (xālli) แปลว่า "ทราย" และ อาปัน (āpan) แปลว่า "แหล่งน้ำ"
ผลฆาลาเปญโญที่สุกแล้วจะห้อยลงมา มีความยาว 5–10 เซนติเมตร (2–4 นิ้ว) ผิวแน่นและเนียนเรียบ กว้าง 25–38 มิลลิเมตร (1.0–1.5 นิ้ว) แต่ละผลอาจมีระดับความเผ็ดแตกต่างกันไป แต่จะมีหน่วยความเผ็ดสกอวิลล์อยู่ระหว่าง 3,500 ถึง 3,600 โดยทั่วไปนิยมนำพริกพันธุ์นี้มาดองและบริโภคขณะที่ผลยังเป็นสีเขียว แต่บางครั้งก็ปล่อยให้ผลสุกเต็มที่จนเปลี่ยนเป็นสีแดง ส้ม หรือเหลือง ฆาลาเปญโญมีผลใหญ่กว่าและมักมีความเผ็ดน้อยกว่าพริกเซร์ราโนซึ่งมีลักษณะใกล้เคียงกัน สถาบันพริกในสหรัฐเป็นที่รู้จักจากการพัฒนาฆาลาเปญโญให้มีสีสันต่าง ๆ
คอนเมบอลก่อนโอลิมปิก 2024

| CONMEBOL Preolímpico Venezuela 2024> รายละเอียดการแข่งขัน |
| --- | --- |
ประเทศเจ้าภาพ: เวเนซุเอลา
ทีม: 10 (จาก 1 สมาพันธ์)
← 2020 2028 → 
คอนเมบอลก่อนโอลิมปิก 2024 (อังกฤษ: 2024 CONMEBOL Pre-Olympic Tournament; สเปน: Torneo Preolímpico Sudamericano 2024; โปรตุเกส: Torneio Pré-Olímpico Sul-Americano 2024) จะเป็นการแข่งขันคอนเมบอลก่อนโอลิมปิกครั้งที่ 14 ซึ่งเป็นการแข่งขันฟุตบอลระดับนานาชาติทุกสี่ปี  และจำกัดอายุผู้เล่น จัดโดยสมาพันธ์ฟุตบอลอเมริกาใต้เพื่อตัดสินว่าทีมชาติชายอายุต่ำกว่า 23 ปีทีมใดจากภูมิภาคอเมริกาใต้ที่มีผ่านการคัดเลือกสำหรับกีฬาฟุตบอลในโอลิมปิกฤดูร้อน
ในเดือนกรกฎาคม ปี ค.ศ. 2022 คอนเมบอลได้ประกาศการกลับมาของการแข่งขันก่อนโอลิมปิกของทวีปอเมริกาใต้อีกครั้งในปี ค.ศ. 2024 โดยประเทศเวเนซุเอลาเป็นเจ้าภาพเป็นครั้งแรก
สองทีมอันดับสูงสุดจะผ่านเข้ารอบสู่การแข่งขันฟุตบอลชายในโอลิมปิกฤดูร้อน 2024 ที่ปารีสในฐานะตัวแทนของคอนเมบอล
ทีม

คาดว่าทีมชาติสมาชิกทั้ง 10 ทีมจะเข้าร่วมการแข่งขันนี้
| ทีม | ครั้งที่เข้าร่วม | ผลงานที่ดีที่สุดใน 4 อันดับของครั้งก่อนหน้า |
| --- | --- | --- |
|  อาร์เจนตินา (แชมป์ปัจจุบัน) | 11 | 01 !ชนะเลิศ (1960, 1964, 1980, 2004, 2020) |
|  โบลิเวีย | 8 | 03 !อันดับที่ 3 (1987) |
|  บราซิล | 13 | 01 !ชนะเลิศ (1968, 1971, 1976, 1984, 1987, 1996, 2000) |
|  ชิลี | 12 | 02 !รองชนะเลิศ (1984, 2000) |
|  โคลอมเบีย | 13 | 02 !รองชนะเลิศ (1968, 1971, 1980, 1992) |
|  เอกวาดอร์ | 10 | 04 !อันดับที่ 4 (1984, 1992) |
|  ปารากวัย | 9 | 01 !ชนะเลิศ (1992) |
|  เปรู | 12 | 02 !รองชนะเลิศ (1960) |
|  อุรุกวัย | 11 | 02 !รองชนะเลิศ (1976) |
|  เวเนซุเอลา (เจ้าภาพ) | 10 | 04 !อันดับที่ 4 (1980, 1996) |
แหล่งข้อมูลอื่น

CONMEBOL Preolímpico Colombia 2020, CONMEBOL.com
ฆวน โมราโน

ฆวน โมราโน
ฆวน โมราโน มาซา (สเปน: Juan Morano Masa; 5 ธันวาคม ค.ศ. 1941 – 4 พฤษภาคม ค.ศ. 2018) เป็นนักการเมืองชาวสเปน เคยเป็นสมาชิกสภาผู้แทนราษฎรระหว่าง ค.ศ. 2004–2015 และเคยเป็นนายกเทศมนตรีนครเลออนระหว่าง ค.ศ. 1979–1987 และระหว่าง ค.ศ. 1989–1995 รวมระยะเวลา 14 ปี
อ้าอิง

↑  Fallece Juan Morano, exalcalde de León, a los 76 años เก็บถาวร 2018-06-12 ที่ เวย์แบ็กแมชชีน (สเปน)
กิเยร์โม ลาร์ราซาบัล

ศิลปินชาวสเปน
| กิเยร์โม ลาร์ราซาบัล |
| --- | --- |
ภาพเสมือนบุคคลของลาร์ราซาบัลที่สร้างสรรค์ขึ้นในช่วง ค.ศ. 1970 ถึง ค.ศ. 1980
เกิด: 10 กุมภาพันธ์ ค.ศ. 1907 เม็กซิโกซิตี ประเทศเม็กซิโก
เสียชีวิต: 29/30 กรกฎาคม ค.ศ. 1983 (76 ปี) กูเองกา ประเทศเอกวาดอร์
สัญชาติ: สเปน
กิเยร์โม ลาร์ราซาบัล อาร์ซูบิเด (สเปน: Guillermo Larrazábal Arzubide; 10 กุมภาพันธ์ ค.ศ. 1907 – ค.ศ. 1983) เป็นศิลปินกระจกสีชาวสเปนที่อาศัยอยู่ในประเทศเอกวาดอร์ เขาถือเป็นศิลปินกระจกสีที่โด่งดังที่สุดคนหนึ่งในเอกวาดอร์
ชีวประวัติ > ชีวิตช่วงต้นและการศึกษา

กิเยร์โม ลาร์ราซาบัล เกิดที่กรุงเม็กซิโกซิตีเมื่อวันที่ 10 กุมภาพันธ์ ค.ศ. 1907 ซึ่งเป็นเวลาเดียวกันที่มารดาของเขากำลังเดินทางไปที่นั่น บิดาของเขามีชื่อว่า ฆวน โดมิงโก ลาร์ราซาบัล บาซาร์ราเต (Juan Domingo Larrazábal Basarrate) ส่วนมารดาคือ ดานิเอลา อาร์ซูบิเด บิยา (Daniela Arzubide Villa) ทั้งสองมาจากเมืองบิลบาโอ ประเทศสเปน บิดาของเขาเป็นนักธุรกิจเกี่ยวกับโกโก้และกาแฟ ลาร์ราซาบัลอาศัยและเติบโตอยู่ที่บ้านพักขนาดใหญ่ในบิลบาโอ ซึ่งเขาเป็นบุตรคนสุดท้องของพี่น้องทั้ง 9 คน เมื่อเขาอายุได้ 5 ปี เขาติดเชื้อเยื่อหุ้มสมองอักเสบและป่วยหนัก และหลังจากที่ได้รับการรักษาจนหายดี เขาจึงกลายเป็นใบ้ไประยะหนึ่งแลัว ในช่วงประถม เขาขังตัวเองไว้ในห้องเพื่อฝึกพูดหน้ากระจก และท้ายที่สุดเขาก็สามารถเอาชนะความเป็นใบ้ได้สำเร็จหลังจากฝึกพูดอยู่หลายชั่วโมง (แม้ว่าเขาจะพูดติดอ่างเล็กน้อยในบางครั้ง) บิดาของลาร์ราซาบัลเสียชีวิตเมื่อ ค.ศ. 1916 ลาร์ราซาบัลมีช่วงวัยเด็กที่ยากลำบากและเป็นคนเคร่งศาสนาอย่างมาก
กิเยร์โม ลาร์ราซาบัล ย้ายโรงเรียนอยู่บ่อยครั้งในช่วงวัยเด็ก ศาสตราจารย์อาเดรียน มาร์ติเนซ (Adrián Martínez) ต้องการให้ลาร์ราซาบัลเรียนศิลปะเท่านั้น และแนะนำตัวเขาให้กับสถาบันศิลปะหลายแห่ง ต่อมาเมื่อ ค.ศ. 1932 ลาร์ราซาบัลเข้าร่วมกับห้องศิลปะของลุยส์ เลร์ชุนดิ (Luis Lerchundi) ศิลปินที่อาศัยอยู่ในบิลบาโอ ลาร์ราซาบัลทำงานอยู่กับจิตรกรเฟลิกซ์ กัญญาดา (Félix Cañada) ซึ่งเป็นจิตรกรที่มีชื่อเสียงจากผลงานนวศิลป์ โดยเฉพาะอย่างยิ่ง Café Iruña (Bilbao) [es; eu] ลาร์ราซาบัลก้าวหน้าในงานศิลปะอย่างรวดเร็ว และหลังจากนั้นไม่นาน เขาจึงเริ่มเรียนรู้เทคนิคของงานกระจกสี
ชีวประวัติ > การงานในสเปน

ในช่วงสงครามกลางเมืองสเปน กลุ่มนิยมสาธารณรัฐได้จับกุมเขาในข้อกล่าวหาเท็จและถูกนำตัวไปยังค่ายกักกัน มารดาของเขาจึงได้ร้องขอให้เพื่อนของเธอที่อยู่ภายในกลุ่มปล่อยตัวเขา ไม่กี่สัปดาห์ต่อมา เขาถูกจับกุมอีกครั้งโดยกลุ่มแห่งชาติ และก็ได้รับอิสรภาพจากการร้องขอของครอบครัวอีกเช่นเคย เขาพยายามหลบซ่อนหลังจากเหตุการณ์นี้ แต่สุดท้ายก็ถูกพบตัวและถูกเกณฑ์เข้าสู่กองทัพของนายพลฟรังโก เขาทำหน้าที่วาดตราไปรษณียากรและธงให้ฟรังโกจนถึง ค.ศ. 1939
เมื่อสงครามสิ้นสุดลงใน ค.ศ. 1939 ลาร์ราซาบัลจึงกลายเป็นคนหมดตัว เขาเข้าทำงานต่อที่ห้องศิลปะ Vitrieras de Arte ในซานเซบัสเตียน ในระหว่างการทำงาน ลาร์ราซาบัลได้สร้างสรรค์ผลงานที่เป็นมาตรฐาน และเกิดความรู้สึกว่าตนถูกกดขี่จากการผูกขาดทางความคิดสร้างสรรค์ ดังนั้นใน ค.ศ. 1951 หลังจากที่เขาได้ทำงานมาเป็นเวลา 12 ปีที่ห้องศิลปะแห่งนี้ เขาจึงลาออกจากงานและย้ายไปทำงานที่โรงงานเครื่องดินเผาในกรุงมาดริด และแต่งงานในปีเดียวกัน